  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 15-тӥ толсуре Красногорск ёросысь депутатъёслэн кенешсылэн сессияз муниципал кылдытэтлы тӧрое Любовь Сергееваез бырйизы. Со сярысь Удмуртиысь тӧролэн но кивалтэтлэн пресс-службаез ивортӥз. Вожвылъяськонэ ньыль куриськон келямын вал, быръёнэз кык кандидат ортчиз. Депутатъёс азьын Красногорск ёрос администрацилэн тӧроезлэн нырысетӥ воштӥсез Наталья Чернышова но Эграысь политехнической техникумлэн кивалтӥсез Любовь Сергеева вераськизы. Соос ёросэз азинтон программаосынызы тодматӥзы. Лушкем куара сётон дыръя депутатъёс Любовь Сергеевалы дурбасьтӥзы. Ужоскетаз со матысь дыре пыроз. Ёрослэн азьвыл тӧроез Дмитрий Клабуков интыужысьтыз ас мылкыд каремезъя 1-тӥ инвожое кошкиз, со ёросэн ар пала кивалтӥз. ВАТСАН Сергеева Любовь Ивановна вордскиз 1964-тӥ арын. Ижкарысь гурт возёсъя кун академиез «Технология продуктов общественного питания» ӧръя йылпумъяз. Пӧртэм интыужъёсын тыршиз. 1997-2016 – Эграысь профессиональной училищеын административно-хозяйственной ёзэтэн кивалтӥсьлэн воштӥсез. 2016-тӥ арысен – Эграысь политехнической техникумлэн кивалтӥсез. Тегъёс: Политика кивалтӥсьёс Красногорск Удмуртия  